Foto: TASS Tailand poytaxtida havoning ifloslanish darajasi ortib ketdi, deb ma’lum qildi milliy ekologiya departamenti. "Bangkokning 50ta rayonidan 29tasida havoning ifloslanish darajasi me’yoridan yuqorini tashkil etmoqda", - dedi departament boshlig‘i Pralong Damrongtxai Thai PBS telekanali orqali chiqish qilib. U surunkali nafas yo‘llari kasalligiga chalingan fuqarolarni zarurat bo‘lmasa ko‘chaga chiqmaslikka chaqirdi. Tailand bosh vaziri general Prayut Chan-Ocha o‘zining ijtimoiy tarmoqlardagi sahifalarida Bangkok aholisini ko‘chaga niqob va respirator taqqan holda chiqishga chaqirdi.